Rinkos konsultacija dėl asfalto termo-konteinerių pirkimo

Dėkojame už pateiktas pastabas/siūlymus išankstinėje rinkos konsultacijoje. Teikiame informaciją:

	Tiekėjo pateiktas klausimas/pastaba/siūlymas:
(stiliaus klaidos netaisytos)
	Perkančiosios organizacijos (toliau PO) atsakymas, komentaras, informacija apie priimtus sprendimus:

	Kvalifikaciniai reikalavimai

	Galėtų būti taikomas reikalavimas dėl analogiškų prekių pardavimo patirties
	PO priėmė sprendimą pirkime nekelti kvalifikacinių reikalavimų

	Aplinkos apsaugos kriterijai

	Galėtų būti taikomas reikalavimas tiekėjui būti įsidiegus ir vidinius procesus vykdyti pagal standarto
ISO14001 reikalavimus
	PO priėmė sprendimą pirkime nekelti aplinkos apsaugos vadybos sistemos standartų reikalavimų

	Techninė specifikacija

	l. Pirmos ir antros pirkimų dalies techninės specifikacijos punktas nr.: 1.8 nurodo, kad termoso vidinės sienos ir apatinė dalis turi būti pagamintos iš Hardox lakštų.
Maloniai atkreipiame Perkančiosios organizacijos dėmesi, kad mūsų atstovaujamas gamintojas negali pasiūlyti konteinerio, korio vidinės sienos ir apatinė dalis būtu pagaminta iš būtent Hardox plieno. Specialiai domėjomės šiuo klausimus ir galime drąsiai teigti, kad Europoje gamintojo, galinčio pasiūlyti toki sprendimą nėra.
Atkreiptinas dėmesys, kad asfaltbetonio konteinerių sraigtiniai konvejeriai yra gaminami būtent iš Hardox plieno. Ir tai yra techniškai teisinga, nes būtent sraigtinis konvejeris patiria didžiausias apkrovas ir yra labiausiai veikiamas abrazyvinės medžiagos (asfaltbetonio).
Dėl šios priežasties maloniai prašome panaikinti reikalavimą, kad termoso vidinės sienos ir apatinė dalis būtų pagamintos iš būtent Hardox plieno.
	PO priėmė sprendimą patikslinti  1 ir 2 pirkimo dalių techninės specifikacijos (toliau – TS) 1.8 p. taip:

Asfalto mišinio  termoso vidinės sienos ir apatinė dalis turi būti pagamintos iš ne plonesnių kaip 3 mm atsparesnio dilimui plieno lakštų arba lygiavertės medžiagos. Sraigtinis konvejeris turi būti pagamintas iš Hardox plieno. Pateikiami sraigto metalo rūšies dokumentai. Viso įrenginio (netto) svoris ne daugiau 3500 kg. 
Pateikiamas skenuotas dokumentas elektroninėje formoje arba nuoroda.

	2. Pirmos ir antros pirkimų dalies techninės specifikacijos punktas nr. 2.19 ir trečios pirkimu dalies punktas nr. 2.12 reikalauja, kad su asfalto termo-konteineriu turi būti patiektas ne mažiau kaip 10 ltr talpos kilnojamas rankinis purkštuvas. Įrenginio gamintojas standartiškai pateikia mažesnės talpos purkštuvus dėl paprastos priežasties – darbuotojui yra lengviau ir paprasčiau dirbti (užpildyti, purkšti) su lengvesniu įrankiu.[image: ]
Dėl šios priežasties maloniai prašome leisti pateikti vieną ne mažesnės kaip ir 10 ltr purkštuvą arba du purkštuvus kurių talpų suma yra ne mažesnė kaip 10 ltr.
	PO priėmė sprendimą patikslinti  1 ir 2 pirkimo dalių TS 2.19 p.  ir 3 pirkimo dalies TS 2.12 p. taip:

Su asfalto termo-konteineriu turi būti patiektas ne mažiau kaip 5 ltr talpos kilnojamas rankinis purkštuvas su ne trumpesne kaip 2 m ilgio žarna ir išpurškimo įrenginiu, skirtas apipurkšti termoizoliacinės talpos vidines sieneles specialia medžiaga, kad asfalto mišinys nepriliptų prie sienelių. Purkštuvui turi būti numatyta pritvirtinimui vieta ant termo-konteinerio.
Pateikiamas skenuotas dokumentas elektroninėje formoje arba nuoroda.

	3. Trečios pirkimų dalies techninės specifikacijos punktas nr. 3.31 nurodo, kad priekabos rėmas turi būti juodas, pilkas ar analogiško tono.
Maloniai atkreipiame Perkančiosios organizacijos dėmesi, turime galimybe pasiūlyti priekabą su cinkuotu rėmu. Pastebėtina, kad cinkuotas rėmas yra ženkliai atsparesnis korozijai lyginant su necinkuotu dažytu rėmu. Taip pat pastebėtina, kad pagal gamybos technologiją cinkuotos dalys yra nedažomos.
Dėl priežasties maloniai prašome trečios pirkimų dalies techninės specifikacijos punktą nr. 3.31 išdėstyti taip: Juoda, tamsiai pilka ar analogiško tamsaus tono spalva arba padengtas karšto cinkavimo būdu. Cinkuotos konstrukcijos gali būti nedažytos.
Papildomai pastebėtina, kad tiekėjams, pasiūliusiems cinkuotą priekabos rėmą galėtų būti skiriami ekonominio naudingumo balai.[image: ]
	PO priėmė sprendimą patikslinti 3 pirkimo dalies TS 3.31 p. taip:
Dažytas juoda, pilka ar analogiško tono spalva arba padengtas karšto cinkavimo būdu. Cinkuotos konstrukcijos gali būti nedažytos.
Prioritetas teikiamas cinkuotam rėmui.

